Trelis/gawiki huggingface dataset:
Tomás Dáibhis. Bhí Tomás Dáibhis (14 Deireadh Fómhair 1814 - 16 Meán Fómhair 1845), nó Thomas Osborne Davis, ina scríbhneoir réabhlóideach agus mór-phearsa na gluaiseachta liteartha Éire Óg ("Young Ireland").
Ba náisiúnaí cultúrtha é, agus chuir sé an teanga Ghaeilge chun cinn. Eisean a dúirt ""a people without a language is only half a nation"."
Saol.
Rugadh é i Mala i gcontae Chorcaí. Bhí a athair, Breatnach, ina mháinlia san Artléire Ríoga. Éireannach as Corcaigh ba ea a mháthair ó dhúchas. Trína mháthair, shíolraigh sé ó theaghlach Gaelach (Ó Súileabháin Bhéara). 
Mí ina dhiaidh a bhreith, fuair a athair bás agus ansin, bhog a mháthair go Baile Átha Cliath. Sa bhliain 1830, bhog an bheirt acu go 67 Sráid Baggot Íochtarach sular thosaigh sé ag staidéar i Coláiste na Tríonóide. Is san áit sin, i 1836, ar bhain sé céim amach sna healaíona. Glaodh chun an bharra sa bhliain 1838. 
Bhásaigh sé in aois a thriocha bliain ó fhiabhras dearg"." Tá sé curtha i Reilig Chnocán Iaróm.
A chuid scríbhinní.
Bhí Davis ina Protastúnach, ach mhol sé aontacht idir Caitlicigh agus Protastúnaigh agus aontacht na hÉireann. 
Ba é a scríobh an dán cáiliúil "A Nation Once Again," ónar tháinig an t-amhrán náisiúnach den ainm céanna. Chum sé na hamhráin, "'The West's Cailleach', agus" '"In Bodenstown Churchyard'". Chomh maith le sin, scríobh sé an Lament for Owen Roe O'Neill'.""'
Bhunaigh sé nuachtán '"The Nation"' le C"harles Gavan Duffy" agus "John Blake Dillon".
Gaeilge.
Dúirt Davis, as Béarla: 
""The Irish Language should be cherished, taught and esteemed, and that it can be preserved and gradually extended"."
Bhí sé den tuairim gur chóir an teanga a theagasc, a chothú agus meas a thabhairt di agus gur chóir dúinn an teanga a chaomhnú 
Oidhreacht.
Ar feadh seachtaine, i Meán Fómhair, 1945, d'eagraíodh imeachtaí ar fud na tíre. Nochtadh dealbh de Dáibhis, a chruthaigh "Edward Delaney" ar '"College Green"', Baile Átha Cliath, sa bhliain 1966, agus d'fhreastail Uachtarán na hÉireann, Éamon de Valera ar an ócáid. 
Tá meánscoil ina bhaile dúchais (Mala), Cólaiste Dáibhis ("Davis College)" ainmnithe ina onóir. Chomh maith le sin, tá go leor clubanna Cumann Lúthchleas Gael ar fud na tíre, ainmnithe ina onóir, ceann amháin, i mBaile Átha Cliath agus ceann eile i gcontae Ard Mhaca, san áireamh.
Tá ""'Fort Davis' i gCuan Corcaí ainmnithe ina onóir. Tá Shráid Thomáis Dáibhis i gCorcaigh ainmnithe ina onóir.
Nikolai Lobachevsky. Ba mhatamaiticeoir iomráiteach Rúiseach é Nikolai Ivanovich Lobachevsky (Rúisis: Никола́й Ива́нович Лобаче́вский) (1 Nollaig, 1792 – 24 Feabhra, 1856). 
Na h-éachtaí is tábhachtaí a bhain sé amach ina chuid oibre ná forbairt na geoiméadrachta neamh-Eoiclídeach agus an modh Dandelin-Gräffe.
Críochnaíodh a mhórshaothar, "Geometriya," sa bhliain 1823, ach níor fhoilsíodh é ina fhoirm ceart go dtí an bhliain 1909, tamall fada tar éis a bháis. Leabhair eile a scríobh sé ná "New Foundations of Geometry" (1835-1838), "Geometrical Investigations on the Theory of Parallels" (1840) agus "Pangeometry" (1855).
Bhí Lobachevsky pósta le Varvara Alexivna Moisieva, agus bhí seachtar clainne acu.
Akureyri.  &lt;ns&gt;0&lt;/ns&gt;
 &lt;revision&gt;
 &lt;parentid&gt;1071057&lt;/parentid&gt;
 &lt;timestamp&gt;2022-09-30T00:47:17Z&lt;/timestamp&gt;
 &lt;contributor&gt;
 &lt;username&gt;InternetArchiveBot&lt;/username&gt;
 &lt;/contributor&gt;
 &lt;comment&gt;Rescuing 1 sources and tagging 0 as dead.) #IABot (v2.0.9.2&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Is í Akureyri (nó "Akureyrarkaupstaður") an dara cathair is mó i bPoblacht na hÍoslainne. Is í príomhchathair an réigiúin Norðurland eystra, agus tá 17,304 duine ina gcónaí ann.
Lou Macari. Iar-imreoir sacair é Luigi "Lou" Macari, a rugadh in Albain ar 7 Meitheamh 1949 do thuismitheoirí Iodálacha. D'imir sé le Celtic ó 1970 go 1973. D'imir sé le Manchester United ón bhliain 1973 go dtí an bhliain 1984. Bhí sé ina bhainisteoir ar roinnt clubanna fosta. D'oibrigh sé mar bhainisteoir ar Swindon Town ó 1984 go 1989, ar West Ham United ón séasúr 1989/1990 agus ar Birmingham City i 1991. Bhí sé ina bhainisteoir ar Stoke City ó 1991 go 1993. Bhí sé ina bhainisteoir ar Celtic ón séasúr 1993/1994. D'oibrigh sé le Stoke City arís ó 1994 go 1997 agus le Huddersfield Town ó 2000 go 2002.
Frank O'Farrell. Imreoir agus traenálaí sacair ab ea Frank O'Farrell (rugadh i gCorcaigh ar an 9 Deireadh Fómhair 1927 é). D'oibrigh sé ina thraenálaí le Weymouth, Torquay United, Leicester City, Manchester United, Cardiff City, foireann náisiúnta na hIaráine, agus le Al-Shaab (in Aontas na nÉimíríochtaí Arabacha). Fuair sé bás ar an 6 Márta 2022.
Ríkisútvarpið. Is é Ríkisútvarpið (RÚV) craoltóir stáit náisiúnta na hÍoslainne. Cuireann sé an stáisiún teilifíse Sjónvarpið ("An Teilifís"), agus na stáisiúin raidió Rás 1 ("Bealach 1") agus Rás 2 ("Bealach 2") ar fáil. Bunaíodh é ar an 20 Nollaig 1930, agus tá ceanncheathrú i Réicivíc aige.
Cesc Fàbregas. Is imreoir sacair é Francesc "Cesc" Fàbregas Soler (rugadh 4 Bealtaine 1987, An Chatalóin, An Spáinn). Tá sé ag imirt faoi láthair le Chelsea F.C. Bhuaigh sé an PFA Young Player Of The Year i mBealtaine 2008.
Beathaisnéis.
Rugadh Francesc "Cesc" Fàbregas i Soler ar an 4ú lá de mhí meitheamh 1987. Imríonn sé leis an gclub Chelsea i Sasana. Is peileadóir profisúinta é agus imríonn sé i lár na páirce. Geansaí uimhir a ceathair a chaitheann sé. Is peileadóir cumasach agus cruthaitheach é Fabregas agus tá sé lán le tallann. Is é captaen na foirne é agus is imreoir spreagúil agus tábhachtach é don fhoireann.
Thosaigh Fabregas ag imirt sacair leis an bhfoireann áitiúil. Chonaic na daoine ó Barcelona é ag imirt agus bhí a fhios acu go mbíodh sé imreoir feabhas as seo amach. D’imir sé lena foirne óga i mBarcelona go dtí an bhliain 2003. Ansin thug Arsene Wenger tairiscint do chun tar ar Sasna agus imir leis an cumann Arsenal. Tháinig sé go Sasna nuair a bhí sé sé bliana déag d’aois agus thosaigh sé saol nua i dtír cogríche.
Tá dhá céad seachtó cluichí imirhe aige le Arsenal go dtí seo. San am sin tá daichead sé cúl faighe aige agus ochtó sé cúnta don cúl aige. Nuair a chuaigh Thierry Henry go Barcelona sa bhliain 2007 thóg Fabregas an brú ar a gualainn mar an príomhimreoir sa cumann.
Is as an Spainn é agus maidir le sin imríonn sé leis a fhoireann náisúinta. Tá a lán tallann sa Spáinn anois agus da bhrí le sin níl áit sa foireann le haghaidh Fabregas. Ach, i rith an Corn an Domhan san Aifric Theas bhí páirt ríthábhachtach aige mar ionad. Mar shampla, sa chluiche ceannais tháinig sé as an mbinse agus thug sé an cúnta go Iniesta agus bhuaigh Spáinn an corn is mó sa domhain.
I rith an samhraidh 2010 bhí tuairimíocht dhian go rachadh sé abhaile go Barcelona chum imirt leis an bhfoireann is mó sa domhain. Deirtear go raibh tairiscint de £30 milliún ó Barcelona chun Fabregas a ceannaigh ach d’eitigh Arsenal an tairiscint sin. Ach fós tá tuairimíocht ann go mbogaigh sí i 2011. Ach go dtí an lá seo is imroeir Arsenal é.
I mí an Iúil an samhradh seo, nuair a bhí an fhoireann Spáinneach ar an stáitse i Maidrid ag taispeáint corn an domhain agus go tobann rug cúpla imroeirí greim ar Fabregas agus bhí ar geansaí Barcelona a caitheamh. Dúirt a lán daoine gur chaith sé imirt le Barcelona tar éis an eachtra sin.
Is tallann mór é Fabregas agus tá a lán daoine sásta go imríonn sé le Arsenal fós.
Emmanuel Adebayor. Is imreoir sacair é Emmanuel Adebayor (r.26 Feabhra, 1984 i Lomé, Tóga). Imríonn sé faoi láthair le Tottenham Hotspur FC. D'imir sé le FC Metz, AS Monaco agus Manchester City FC roimhe sin.
Baile an Mhóta. Tá níos mó ná áit amháin in Éirinn a bhfuil an t-ainm Baile an Mhóta air:
Baile an Mhóta (Baile Átha Cliath). Áit i ndeisceart Bhaile Átha Cliath is ea Baile an Mhóta. Is ceantar tionsclaíoch é don chuid is mó, cé go bhfuil roinnt eastáit tithíochta sa cheantar chomh maith. Ar na comhlachtaí móra a bhfuil ionad acu i mBaile an Mhóta tá TV3, Smurfit, DHL, Johnson Brothers agus Exel.
Saludos Amigos. Scannán de chuid Disney ón bhliain 1943 is ea Saludos Amigos. Bhí Lee Blair, Mary Blair, Pinto Colvig, Walt Disney, Norman Ferguson, Frank Graham, Clarence Nash, José Oliviera, Fred Shields, agus Frank Thomas páirteach ann.
Daniel Radcliffe. Aisteoir Sasanach is ea Daniel Jacob Radcliffe (23 Iúil 1989 a rugadh é)
Orlando Bloom. Is aisteoir Sasanach é Orlando Jonathan Blanchard Bloom (ar 13 Eanáir 1977 a rugadh é).
Sveriges Television. Is é Sveriges Television (SVT, ) craoltóir stáit náisiúnta na Sualainne. Bunaíodh é ar an 1 Iúil, 1979, agus tá ceanncheathrú i Stócólm aige.
Norsk rikskringkasting. Is é Norsk rikskringkasting (NRK) craoltóir stáit náisiúnta na hIorua. Bunaíodh é i 1924, agus tá ceanncheathrú i Osló aige.
Samsung Tocco. Sheol Samsung an fón, Samsung Tocco (F480) i mí Iúil na bliana 2008. Ba é an Tocco an chéad fhón póca a cuireadh in oiriúint don Ghaeilge. Bhí fógartha ag an gcomhlacht go mbeadh gléas tuarthéacs don Ghaeilge ar an bhfón agus go mbeifí in ann seirbhísí uile an fhóin a úsáid trí Ghaeilge. Seoladh é ar 2 Iúil 2008. Is é an chiall a bhí leis an bhfocal 'Tocco', ná 'Tadhall' nó 'Teagmháil' as Iodáilis.
Gnéithe.
Bhí scáileán tadhaill ag an bhfón chomh maith le ceamara agus raidió.
Cruthú an leagain Ghaeilge.
Dar leis an gcomhlacht Samsung, thóg sé cúig mhí orthu an tseirbhís tuarthéacs a chur i bhfeidhm ar an bhfón nua. Bhí 44,000 focal Gaeilge mar chuid den acmhainn Ghaeilge ann agus bhí tacaíocht ann do 11 theanga eile, in éineacht leis an nGaeilge. Ba é an comhlacht "Nuance", a d'aistrigh an bogearra tuarthéasc T9 go Gaeilge, le cabhair ó Fhoras na Gaeilge.
Steve Coppell. Is bainisteoir sacair é Steve Coppell (r. ar an 9 Iúil 1955). Tá sé ina bhainisteoir ar Chathair Bhriostó. D'imir sé le Manchester United idir na blianta 1975 - 1983, agus ansin le Tranmere Rovers ón bhliain 1973 go dtí 1975. Roimhe sin, bhí sé ina bhainisteoir ar Crystal Palace ón bhliain 1984 - 1993 agus ar [Reading F.C.|Reading]] n bhliain 2003 go 2009
Áine Kendal. Ba í Áine Kendal (1484–26 Iúil 1506 i Buda i mBúdaipeist sa Ungáir) cuntaois Kendal agus banríon na hUngáire agus na Boihéime. Ba í bean rí Ladislas II Jogaila ó 1502 go dtí 1506 í.
Saol.
Phós sí an rí Ladislas II Jogaila i Székesfehérvár (i Laidin Alba Regalis), san Ungáir ar 29 Meán Fómhair 1502 agus corónaíodh í ina banríon i Székesfehérvár ar lá céanna freisin. Rugadh mac di nuair a bhásaigh sí sa bhliain 1506.
Teaghlach.
Naisc le hArd-Ríthe na hÉireann.
Is de sliocht an Ard-Rí Bhriain Bhórumha na hÉireann agus Dhiarmada Mac Murchadha, rí Laighean tríd an chlann de la Pole.
Pósadh agus Clann.
Phós Áine Kendal Ladislas II Jogaila (1456–1516), Rí na hUngáire agus na Boihéime sa bhliain 1502. Bhí dhá chlainn acu seo a leanas:
The Three Caballeros. Scannán de chuid Disney ón bhliain 1944 is ea The Three Caballeros. Ghlac Clarence Nash, José Oliveira, agus Joaquin Garay páirt ann.
Yle. Is é Yleisradio (Yle), nó Rundradion as Sualainnis, craoltóir stáit náisiúnta na Fionlainne. Bunaíodh é i 1926, agus tá ceanncheathrú i Heilsincí aige.
Gareth Bale. Is imreoir sacair é Gareth Bale. Imríonn sé faoi láthair le Real Madrid. D'imir sé le Southampton F.C. agus Tottenham Hotspur roimhe sin.
An tSean-Éigipt.  
Is iad na pirimidí na siombalaí is so-aitheantaí don sibhialtacht ársa na hÉigipte.
Is seansibhialtacht í an tSean-Éigipt a bhí suite in oirthuaisceart na hAfraice sa réigiún timpeall na Níle ina bhfuil an Éigipt nua-aimseartha ina seasamh sa lá atá inniu ann. 
Deirtear gur cuireadh tús leis an tsibhialtacht timpeall na bliana 3150 RC leis an aontú polaitiúil idir an Éigipt Uachtarach agus an Éigipt Íochtarach faoi cheannas an chéid Fharó (tá fianaise ón snoíodóireachtaí na carraigeacha ar na lochtáin na Níl), agus lean sí ar aghaidh ag forbairt le linn na trí mhílaois ina dhiaidh sin. 
Roinntear stair na sibhialtachta ina tréimhsí seasmhacha, ar a tugtar "Ríochtaí", agus na tréimhsí neamh-sheasmhacha eatarthu ar a tugtar "Tréimhsí Idirmheánacha". Tar éis na ríochta deireanach, an Ríocht Nua a tugtar air, thug an tsibhialtacht aghaidh ar ré ina raibh meath mall ag tarlú, le hionraí rialta ó stáit eile ón réigiún máguaird. Críochnaíodh riail na bhFarónna go hoifigiúil sa bhliain 31 RC nuair a ghlac Impireacht na Róimhe, an tsárchumhacht nua, seilbh ar an réigiún, agus rinneadh cúige Rómhánach di.
Rud amháin a chuir go mór le fás na Sean-Éigipte ná an méid sochair a bhain siad amach as na dálaí a bhí ar fáil i ngleann abhann na Níle. Le huisciú an ghleanna, bhí siad ábalta táirgí barrachais a chruthú, rud a spreag forbairt sóisialta agus cultúrtha. Le hacmhainní breise, rinne na húdaráis urraíocht ar saothrú mianraí an ghleann, luathfhorbairt ar chóras scríbhneoireachta, tionscadail tógála agus talmhaíochta, trádáil leis an réigiún máguaird, agus arm a bhí in ann an tír a chosaint ó namhaid agus ceannas na sibhialtachta a dhearbhú. Na daoine a spreag agus a eagraigh na gníomhaíochtaí seo ná na scoth-scríobhaithe, na ceannairí, agus na riarthóirí a bhí go léir faoi smacht an Fharó, an ceannaire diaga a chinntigh comhoibriú agus aontacht na nÉigipteach le córais reiligiúnacha ilchasta.
Società Sportiva Lazio. Is club peile Iodálach é Società Sportiva Lazio, agus tugtar "SS Lazio" nó "Lazio" air de ghnáth. Imríonn an club i Serie A, agus is é Edoardo Reja an traenálaí. 
Bunaíodh an club ar 9 Eanáir 1900. Bán agus gorm dathanna an chlub, agus roghnaíodh iad le homós do Chluichí Oilimpeacha na Gréíge.
Amaral. Is banna rac-cheoil é Amaral. Is as Zaragoza, Spáinn dóibh.
Tús na grúpa.
Foirmíodh an grúpa i 1997. Is iad Eva Amaral (ceoiltóir) agus Juan Aguirre (giotáraí). Bhí Amaral sa ghrúpa "Bandera blanca" (bratach bán) agus Aguirre sa ghrúpa "Días de vino y rosas" (laethanta fíonta agus rósanna). Nuair a bhí siad ag scríobh amhrán amháin le chéile, chinn siad grúpa féin a foirmigh.
Konstantin Chernenko. Bhí Konstantin Ustinovich Chernenko (Rúisis: Константи́н Усти́нович Черне́нко, "Konstantin Ustinovič Černenko") (24 Meán Fómhair, 1911 – 10 Márta, 1985) ina Ard-Rúnaí ar Pháirtí Cumannach an Aontais Shóivéadaigh ar feadh bliain amháin, idir 13 Feabhra 1984 agus 10 Márta 1985.
Cairlinn. Is baile beag i gContae Lú é Cairlinn atá suite cois Loch Cairlinn. Tá an baile gar don teorann idir Phoblacht na hÉireann agus Tuaisceart Éireann, 12 míle ó Dhún Dealgan agus 8 mile ón Iúr. Tá timpeall 1,000 daoine ina gcónaí ann.
Bunú.
Thart faoi 800 bliain ó shin thóg Hugh de Lacy Caisleán Rí Sheáin ar carraig straitéiseach. Ina dhiaidh sin chuir daoine fúthu in aice leis an gcaisleán le haghaidh sábháilteacht agus de bharr bunaíodh sráidbhaile Cairlinn.
An Giall. Dráma Gaeilge is ea An Giall, a scríobh an scríbhneoir clúiteach Éireannach, Breandán Ó Beacháin. 
Scríobh an dráma.
Scríobh an Beachánach an dráma seo le spreagadh agus tacaíocht ó Ghael Linn, go háirithe ó fhear darbh ainm Riobard Mac Góráin. Bhíodh Mac Góráin ina eagarthóir ar Comhar agus d'fhoilsigh sé cuid mhaith de shaothar Gaeilge an Bheachánaigh san iris lena linn, chomh maith le bheith ina dhlúthchara óil leis. 
Bhí an dráma le bheith réitithe do shéasúir drámaíochta an fhómhair i 1957, ach ní raibh ag éirí leis an mBeachánach bailchríoch a chur ar an script. Cuireadh go dtí an Spáinn é le deontas ó Ghael Linn chun saoire a chaitheamh agus an dráma a chríochnú. Chríochnaigh sé gníomh eile thall, ach bhí an chuid dheireanach fós le scríobh aige fiú nuair a bhí na cleachtaí foirmiúla á dtosú. Ach d'éirigh leis an snas deiridh a chur air in am don chéad léiriú.
An chéad léiriú.
Cuireadh an dráma ar stáitse an chéad uair ar 16 Meitheamh 1958, nó Lá Bloom, in Amharclann an Damer. Ba é Proinsias Mac Diarmada a bhí mar léiritheoir agus Eibhlín Ní Chathail Riabhaigh mar léiritheoir cúnta aige. B'aisteach an tús é don dráma, nuair a chuaigh clár leictreachais na hamharclainne trí thine ar an gcéad oíche oscailte, mar nach raibh sé in ann do shoilsiú trom amharclainne. Is ar éigean gur leanadh leis an seó mar gheall ar an eachtra seo. 
Bhí an halla lán go doras gach oíche de thréimhse an chéad léirithe go léir agus b'éigean é a chur ar siúl ar feadh seachtain eile chun an t-éileamh a bhí air a shásamh.
Níor cuireadh an leagan bunaidh seo den dráma ar stáitse arís go dtí 1979, áfach, nuair a cuireadh ar siúl in Amharclann an Damer arís é. Cuireadh ar siúl é an uair sin le tacaíocht ó Bhord na Gaeilge agus ón gComhairle Ealaíon.
Plota.
Gabhann poblachtánaigh saighdiúir Sasanach mar ghiall agus bítear ag bagairt air go gcuirfear chun báis é, mura scaoilfear príosúnach poblachtánach saor i mBéal Feirste.
Leagan Béarla.
Rinneadh aistriúchán Béarla den dráma chomh maith, a raibh "The Hostage" air agus cuireadh ar ardán i Londain é.
Léiriú nua don chomóradh caoga bliain.
Cuireadh léiriú nua den dráma ar siúl in Amharclann an Damer, chun comóradh caoga bliain a dhéanamh ar an dráma. Aisteoirí Bulfin a chuir ar ardán é, ar 14 agus 15 Meitheamh 2008.
Eachroim. Tá níos mó ná áit amháin in Éirinn a bhfuil an t-ainm Eachroim air:
David Moran. Peileadóir is ea David Moran a rugadh ar 29 Meitheamh 1988. As Contae Chiarraí dó. Imríonn sé le Contae Chiarraí. Mac leis an iarpheileadóir mór le rá Ogie Moran atá ann. D'imir sé le foireann mionúir Chiarraí i gcluiche ceannais na hÉireann sa bhliain 2006, agus tá sé ina bhall de foireann faoi-21 i láthair na huaire. Tugadh áit sa scuaid sinsir dó don tSraith Náisiúnta sa bhliain 2008, agus ghlac sé páirt sna cluichí in aghaidh Dhún na nGall, Thír Eoghain agus Dhoire. Bhuaigh sé Craobh na hÉireann leis an bhfoireann faoi-21 sa bhliain 2008 chomh maith.
Choimeád Moran a áit i scuaid Chiarraí don tSraith arís sa bhliain 2009.
Ross McConnell. Peileadóir is ea Ross McConnell. As Baile Átha Cliath dó. Imríonn sé le foireann a chontae. Is cosantóir é.
Daithí Mac Éinrí. Peileadóir is ea Daithí Mac Éinrí (Béarla: "David Henry"). As Baile Átha Cliath dó, agus imríonn sé le foireann a chontae. Is cosantóir é.
Paul Griffin. Peileadóir is ea Paul Griffin, as Baile Átha Cliath, agus imríonn sé le foireann a chontae agus Kilmacud Crokes. Is cosantóir é.
Paul Casey. Peileadóir is ea Paul Casey. As Baile Átha Cliath dó, agus imríonn sé le foireann a chontae. Is cosantóir é.
Colin Moran. Peileadóir is ea Coilín Ó Móráin (Béarla: "Colin Moran"). As Baile Átha Cliath dó, d'imir sé le foireann a chontae idir na blianta 1998 agus 2008. Rinneadh captaen na foirne de sa bhliain 2007.
Bhí air éirí as an imirt sa bhliain 2009 agus é ocht mbliana is fiche d'aois. Bhí gortuithe ag cur isteach air le tamall fada, agus níor imir sé cluiche ar bith sa bhliain seo.
Shane Ryan. Peileadóir agus iománaí is ea Shane Ryan. As Baile Átha Cliath dó, agus imríonn sé le foireann a chontae agus Naomh Mearnóg. Imríonn sé i lár na páirce le Baile Átha Cliath agus bronnadh All Star air sa bhliain 2008. Bhuaigh sé Craobh Laighean le Baile Átha Cliath sna blianta 2002, 2005, 2006, 2007 agus 2008. Bhuaigh sé Corn Sigerson le DCU freisin (2006).
Gerard Brennan. Peileadóir is ea Gerard Brennan. As Baile Átha Cliath dó, agus imríonn sé le foireann a chontae. Is cosantóir é. 
Contae.
Bhuaigh sé Craobh na hÉireann le Baile Átha Cliath in éadan Chiarraí i 2011 ag Páirc an Chrócaigh.
Declan O'Mahony. Peileadóir is ea Declan O’Mahony. As Baile Átha Cliath dó, agus imríonn sé le foireann a chontae. Imríonn sé i lár na páirce.
Darren Magee. Peileadóir is ea Darren Magee. As Baile Átha Cliath dó, agus imríonn sé le foireann a chontae. Imríonn sé i lár na páirce.
Alex Stepney. Iar-imreoir sacair é Alexander Cyril Stepney . Rugadh i Surrey, Sasana, é sa bhliain 1942. D'imir sé mar chúl báire le Manchester United sna seascaidí agus sna seachtóidí.
Derek Murray. Peileadóir is ea Derek Murray. As Baile Átha Cliath dó, agus imríonn sé le foireann a chontae. Is tosaí é.
Bernard Brogan.  
Imreoir peile is ea Bernard Brogan. As Baile Átha Cliath dó, agus imríonn sé le foireann a chontae. Is tosaí é agus imríonn sé leis an gclub Naomh Oilibhéar Pluincéad/Eoghan Ruadh. Is deartháir é le Alan Brogan agus Paul Brogan. Is mac é le iarimreoir Bhaile Átha Cliath Bernard Brogan a bhuaigh Craobh na hÉireann i 1977 (all star) agus 1978 agus is nia é le Jim Brogan a d'imir le Baile Átha Cliath agus a bhí mar roghnaitheoir nuair a bhuaigh Baile Átha Cliath Craobh na hÉireann i 1995 in éadan Thír Eoghain. 
Idir-chontae.
Bhuaigh Bernard Crobh Laighean le Baile Átha Cliath i 2007 agus 2008. Bronnadh All-Star air i 2010 don sár-iarracht a rinne sé sna lán-tosaithe. Bronnadh an gradam, imreoir na bliana 2010 ar Bernard Brogan ag bronnadh na nduaiseanna all star i City West i mBaile Átha Cliath. Níor bhuaigh imreoir as Baile Átha Cliath an gradam seo riamh roimhe seo. Bhuaigh a deartháir Alan dhá All Star roimhe seo agus a dhaid All-Star i 1979.
Idirnáisiúnta.
D'imir Bernard ar son na hÉireann don chéad uair ar an 23 Deireadh Fómhair i bPáirc na nGael i Luimneach. Chríochnaigh an chéad teist leis an scór 40 (1-8-10) - 47 (0-14-5) in éadan na hAstráile agus scóráil Brogan (1-1-0).
Iasan Scorlóg. Peileadóir is ea Iasan Scorlóg (Béarla: "Jason Sherlock"). As Baile Átha Cliath dó, agus d'imir sé le foireann a chontae. Is tosaí é. Bhuaigh sé Craobh Peil Sinsearach na hÉireann lena chontae sa bhliain 1995.
Conal Keaney. Peileadóir Gaelach agus iománaí is ea Conal "Keano" Keaney (Gaeilge: Conal Ó Cianaigh, rugadh ar 24 Meán Fómhair 1982). As Baile Átha Cliath dó, agus d'fhrestail sé ar Choláiste Thír An Iúir Duibhe. Imríonn sé le foireann a chontae agus le Baile Buadáin Naomh Éanna (Ballyboden St Enda's). Is tosaí é.
Bhuaigh sé Craobh Peile Faoi 21 na hÉireann agus Craobh Laighean le Baile Átha Cliath i 2003. Bhuaigh sé Craobh Sinsir Peile Laighean le Baile Átha Cliath i 2005, 2006, 2007, 2008 agus i 2009. Bhuaigh Conal Craobh Sinsear Iomána Bhaile Átha Cliath i 2007, 2008 agus i 2009 le Baile Buadáin Naomh Éanna.
John Leonard.  
Peileadóir is ea John Leonard. As Baile Átha Cliath dó, agus d'imir sé le foireann a chontae. Ba lánchúlaí é.
An Iúgslaiv. Tugadh an Iúgslaiv ar thrí aonad éagsúla polaitiúla sa bhfichiú haois. "Tír na Slavach ó Dheas" is ciall leis an ainm i dteangacha Slavacha na mBalcán. 
Stair.
1918-1941.
Ba í "Ríocht na hIúgslaive" an chéad tír ar tugadh an t-ainm uirthi, agus d'eascair sí as Ríocht na Seirbiach, na gCróiteach agus na Slóivéineach a bunaíodh ar an i Nollaig 1918, nuair a cruthaíodh aontas idir stáit na Slóivéineach, na gCróiteach agus na Seirbiach agus ríocht na Seirbe. 
Athraíodh ainm na tíre go "Ríocht na hIúgslaive" ar an 3 Deireadh Fómhair 1929. Ba é Rí Alexander I, ceannaire na ríochta.
1941-1991.
Rinne an Iodáil agus an Ghearmáin ionradh ar an tír sa bhliain 1941 . Mar gheall ar na heachtraí a tharla le linn an Dara Cogadh Domhanda cuireadh an ríocht ar ceal sa bhliain 1945.
D'fhógair treallchogaithe cumannach (na Páirtínigh) "An Iúgslaiv Dhaonlathach Fheidearálach" sa bhliain 1943. 
D'athraíodh an t-ainm go "Daonphoblacht Fheidearálach na hIúgslaive" sa bhliain 1946 agus rialtas comhchumannach i gceannas. 
Athraíodh an t-ainm arís sa bhliain 1963, go "Poblacht Shóisialach Fheidearálach na hIúgslaive". 
Bhí an tír comhdhéanta de shé phoblacht shóisialach: an tSlóivéin, An Chróit, An Bhoisnia-Heirseagaivéin, Montainéagró, An tSeirbia agus An Mhacadóin. 
Dúradh le Colm Doyle sa leabhar "Witness to War Crimes" gur eascair an nimh sa bhfeoil idir na náisiúin éagsúla as eachtraí an Dara Cogadh Domhanda. Cuireadh faoi ndeara do na dreamanna éagsúla a tháinig le chéile san Iúgslaiv faoi cheannas an Ghinearáil Tito tarraingt le chéile. Ní hé sin le rá go ndearna siad dearmad ar naimhdeas na staire agus rinneadh seanchairteacha a thochailt tar éis titim an Aontais Shóivéadaigh agus imeachtaí 1991/1992. 
1991-2006.
Thit an Iúgslaiv as a chéile sna cogaí a lean bás Tito. 
Bunaíodh "Poblacht Fheidearálach na hIúgslaive" i mí Mhárta 1992 agus í comhdhéanta den dá thír nár fhág an Chónaidhm, an tSeirbia agus Montainéagró, 
Ba é Slobodan Milošević Uachtarán na Seirbia idir 1989 agus 1997 agus Uachtarán Iúgslavach idir 1997 agus 2000.
Ar an 1 Aibreán 2001 gabhadh Milošević sa Bhéalgrád. Cúisíodh é as coireanna cogaidh a dhéanamh. 
Cuireadh deireadh go hoifigiúil leis an Iúgsláiv nuair a d'fhógair an dá thír sin a neamhspleáchas i mí Mheithimh, 2006.
Gaeltacht Bhóthar Sheoighe. Is Nua-Ghaeltacht i mBéal Feirste, Tuaisceart na hÉireann í Gaeltacht Bhóthar Seoighe.